Quintus Pompeius

Quintus Pompeius A.f.L.n. (natus saeculo 2 a.C.n., mortuus post annum 131 a.C.n.) fuit vir publicus Romanus.

 Gens 
Pater nomine Aulus tibicen fuisse diciturPlutarchus, Scipio minor 8 = moralia 200c.. Ipse Quintus ergo homo novus eratMarcus Tullius Cicero, Pro M. Fonteio 23; Pro L. Murena 16. Filius aut nepos eius Quintus Pompeius Rufus anno 88 a.C.n. consul erat.

 Cursus honorum 
Pompeius anno 141 a.C.n. nobilibus atque Scipione Aemiliano resistentibus una cum Gnaeo Servilio Capione consul creatus est atque imperium in Hispania accepit. Copiis a Quinto Caecilio Metello Macedonico traditis tamen victoriam adipisci non potuit atque cum hostibus Numantinis de traditione urbis simulata convenit. Quod foedus, cum successor eius advenit, negavit. Romam postquam revenit, senatus acta Pompeii dubia tandem probavitAppianus Alexandrinus, Iberica 291-344; Marcus Tullius Cicero, De re publica III 28; De finibus bonorum et malorum II 54; De officiis III 109. Qua de causa anno 138 a Metello de repetundis accusatus, deinde absolutus estMarcus Tullius Cicero, Pro Fonteio 23; Valerius Maximus VIII 5,1. Anno 136 una cum Metello legatus sub Lucio Furio Philo consule iterum in Hispania pugnavit. Anno 133 a.C.n. inter inimicos Tiberii Sempronii Gracchi eratPlutarchus, Tiberius Gracchus 14; Orosius, Historiae adversum paganos V 8,4. Anno 131 a.C.n. una cum Quinto Caecilio Metello Macedonico censor eratMarcus Tullius Cicero, Brutus 263 - primo ambo censores de plebe erantTitus Livius, Periochae LIX.

Notae

Bibliographia

Categoria:Gens Pompeia
Categoria:Senatores
Categoria:Proconsules Hispaniae Citerioris
Categoria:Censores